
[bookmark: _Toc0]Nem kiadás, hanem befektetés: tíz képzés, amely gyorsan megtérülhet
Sokan még mindig kiadásként gondolnak egy tanfolyamra, pedig egy jól megválasztott képzés inkább befektetés: sokszor néhány hónap alatt elvégezhető, és olyan szakmába vezet, ahol a kereset jóval meghaladhatja a korábbit. A TanfolyamGURU.hu tanfolyamkereső portál összegyűjtötte azt a tíz képzést, amelyekhez kapcsolódó foglalkozásokban 2025-ben havi bruttó 558 és 799 ezer forint között alakult az országos átlagkereset – közülük kettő már három hónap alatt elvégezhető.
Nem költség, hanem befektetés
A felnőttképzésről szóló beszélgetések sokszor ugyanott akadnak el: mennyibe kerül, és megéri-e? A kérdést azonban érdemes megfordítani. Nem az a lényeg, mennyit fizetünk egy tanfolyamért, hanem hogy mennyi idő alatt hozza vissza az árát a magasabb fizetés vagy a saját vállalkozás bevétele.
„Egy képzésre ugyanúgy érdemes tekinteni, mint bármilyen más befektetésre: van egy egyszeri ráfordítás, és van egy hozam, ami hónapról hónapra jelentkezik. Ha valaki egy keresett szakmában helyezkedik el, akár havi százezres nagyságrendű béremelkedést is elérhet, ami mellett a tanfolyam díja gyorsan eltörpül” – mondja Szabó Andrea, a TanfolyamGURU oktatási szakértője.
A lista: tíz képzés, amely mögött versenyképes kereset áll
A TanfolyamGURU.hu a kínálatában szereplő szakmai képzéseket a kapcsolódó foglalkozások 2025-ös országos bruttó átlagkeresete szerint rangsorolta. A béradatok a MagyarFizetések.hu KSH-alapú adatbázisából származnak, a képzési idő pedig egy-egy konkrét, a portálon elérhető ajánlatra vonatkozik.
#Képzés a TanfolyamGURU-nKépzési időKapcsolódó foglalkozásBruttó átlag / hó1.HR-ügyintéző3 hónapHumánpolitikai adminisztrátor798 968 Ft2.Gépi és CNC forgácsoló10 hónapForgácsoló759 633 Ft3.Könyvelő asszisztens6 hónapKönyvelő (analitikus)738 455 Ft4.Társadalombiztosítási és bérügyintéző6 hónapBérelszámoló710 915 Ft5.Logisztikus3 hónapSzállítási, szállítmányozási nyilvántartó676 325 Ft6.Fogyóelektródás védőgázas ívhegesztő380 óraHegesztő, lángvágó616 250 Ft7.Villanyszerelő, épületvillamosság szakirány10 hónapÉpületvillamossági szerelő, villanyszerelő597 301 Ft8.Hűtő- és szellőzésrendszer-szerelő (klímaszerelő)10 hónapSzellőző-, hűtő- és klimatizálóberendezés-szerelő579 057 Ft9.Gépjármű-mechatronikus, szerviz szakirány10 hónapGépjármű- és motorkarbantartó, -javító565 231 Ft10.Központifűtés- és gázhálózatrendszer-szerelő10 hónapVezeték- és csőhálózat-szerelő (víz, gáz, fűtés)558 143 FtForrás: TanfolyamGURU.hu, MagyarFizetések.hu (KSH-alapú adatok, 2025)
Irodai pályák: három-hat hónap alatt új irány
A lista élén meglepő módon nem egy műszaki szakma áll. A háromhónapos HR-ügyintéző képzéshez kapcsolódó foglalkozás, a humánpolitikai adminisztrátor országos bruttó átlagkeresete közel 799 ezer forint volt 2025-ben. A harmadik helyen a hathónapos könyvelő asszisztens képzés áll: az analitikus könyvelők átlagosan bruttó 738 ezer forintot kerestek. Mindkét tanfolyam elvégzéséről a résztvevők tanúsítványt kapnak.
A rövid képzési idő másik jó példája a logisztikus képzés, amely szintén három hónap alatt teljesíthető, elvégzéséhez érettségi szükséges. A kapcsolódó szállítási, szállítmányozási nyilvántartói munkakörben az átlagkereset havi bruttó 676 ezer forint körül alakult.
„Aki irodai munkakörben dolgozik, de elakadt, annak sokszor nem kell nulláról kezdenie. Egy három-hat hónapos képzés után egy jól fizető, stabil szakterületen folytathatja a pályáját, és a tanfolyam díja a magasabb fizetésből néhány hónap alatt visszajöhet” – teszi hozzá Szabó Andrea.
Szakmák, amelyekre mindig szükség van
A lista második felét a gyakorlati szakmák uralják: a hegesztő, a villanyszerelő, a klímaszerelő, az autószerelő és a fűtésszerelő iránti kereslet évek óta stabil, a képzett szakemberekből pedig sok helyen hiány van. Ezek a pályák ráadásul a vállalkozóvá válás lehetőségét is magukban hordozzák: egy villany- vagy klímaszerelő idővel saját ügyfélkört építhet.
Különösen beszédes a CNC forgácsoló példája. A kapcsolódó foglalkozás országos bruttó átlaga közel 760 ezer forint, és a belépő pozíciók is versenyképesek: a Profession.hu-n egy győri CNC gépkezelői hirdetés előzetes tapasztalat nélkül, három műszakos munkarendben bruttó 600–700 ezer forintot kínált.
„A CNC jól mutatja, hogy egy szakma megszerzése nem csak hosszú távon fizetődik ki. Vannak területek, ahol már a pályakezdők is olyan fizetést kaphatnak, ami sok irodai munkakörben évek tapasztalata után sem jellemző” – hangsúlyozza a szakértő.
Mire figyeljünk, mielőtt döntünk?
Szabó Andrea szerint a képzés akkor lesz igazán jó befektetés, ha a döntés előtt néhány kérdést tisztázunk:
Mennyi idő és energia áll rendelkezésre? Egy háromhónapos képzés munka mellett is jól tervezhető, a tízhónapos szakmai képzések nagyobb elköteleződést kívánnak.
Milyen végzettséget ad a képzés? Érdemes előre megnézni, hogy tanúsítványt vagy államilag elismert szakképesítést szerez-e a résztvevő, és melyiket várják el a munkáltatók.
Mik a belépési feltételek? Egyes képzésekhez, például a logisztikushoz, érettségi szükséges.
Milyen a helyi munkaerőpiac? A keresetek régiónként eltérhetnek, ezért érdemes álláshirdetéseket is böngészni a döntés előtt.
„A legjobb befektetés az, amelyik illeszkedik az ember élethelyzetéhez és érdeklődéséhez. A számok sokat segítenek, de az is fontos, hogy valaki hosszú távon is szívesen dolgozzon az új szakmájában” – zárja Szabó Andrea.
Sajtókapcsolat:
· Szabó Andrea, Marketing és kommunikációs vezető
· WinterNET Hirdető Kft.
· szaboandrea@winternet.hu
	
	© Magnific.comA képzés nem kiadás, hanem befektetés, ami a fizetésben térül meg.

	
	© Magnific.comA CNC forgácsolók országos bruttó átlagkeresete közel 760 ezer forint, a belépő pozíciók egy része tapasztalat nélkül is elérhető.

